ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 08.01.1998 
COM(97) 670 τελικό 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ 
ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ 
ΕΝΟΨΕΙ ΚΑΤΑΣΤΡΩΣΗΣ ΜΙΑΣ ΚΟΙΝΗΣ ΠΛΑΤΦΟΡΜΑΣ 
ΤΗΣ ΕΥΡΩΠΑΪΚΗΣ ΕΝΩΣΗΣ ΓΙΑ ΤΗΝ ΕΙΔΙΚΗ ΣΥΝΟΔΟ 
ΤΗΣ ΓΕΝΙΚΗΣ ΣΥΝΕΛΕΥΣΗΣ ΤΩΝ ΗΝΩΜΕΝΩΝ 
ΕΘΝΩΝ ΜΕ ΘΕΜΑ ΤΗ ΔΙΕΘΝΗ ΣΥΝΕΡΓΑΣΙΑ ΓΙΑ ΤΗΝ 
ΚΑΤΑΠΟΛΕΜΗΣΗ ΤΩΝ ΝΑΡΚΩΤΙΚΩΝ 
Στόχος της παρούσας Ανακοίνωσης είναι να συντελέσει στην προετοιμασία της 
θέσεως της ΕΕ στην Ειδική Σύνοδο της Γενικής Συνέλευσης των HE όσον 
αφορά τη διεθνή δράση για την καταπολέμηση της παράνομης χρήσης και της 
αθέμιτης παραγωγής και εμπορίας ναρκωτικών (UNGASS). 
Η απόφαση για τη σύγκληση της εν λόγω Ειδικής Συνόδου, στις 8-10 Ιουνίου 
1998, ελήφθη με το Ψήφισμα 51/64 της Γενικής Συνέλευσης και με τη 
συνεδρίαση της Ολομέλειας της, στις 12 Δεκεμβρίου 1996. Με το ψήφισμα 
αυτό ορίστηκε επίσης ότι η Επιτροπή των Ηνωμένων Εθνών για τα Ναρκωτικά 
(CND) θα λειτουργήσει ως προπαρασκευαστικό σώμα για την Ειδική Σύνοδο. 
Το Μάρτιο 1997, η CND καθόρισε την ημερήσια διάταξη της UNGASS, και 
συγκεκριμένα μία αξιολόγηση της κατάστασης και τη θέσπιση αρχών για τη 
δράση όσον αφορά τις χημικές πρόδρομες ουσίες, τα συνθετικά ναρκωτικά, το 
πλύσιμο χρημάτων, τη μείωση της ζήτησης, τη δικαστική συνεργασία, την 
εναλλακτική ανάπτυξη και την ενίσχυση των μηχανισμών των HE για τον 
έλεγχο των ναρκωτικών. Η επιτροπή ναρκωτικών αποφάσισε επίσης τη φύση 
και το ' χρονοδιάγραμμα των προπαρασκευαστικών συνεδριάσεων που θα 
λάβουν χώρα. 
Από τις σχεδιασθείσες τέσσερεις προπαρασκευαστικές συνεδριάσεις, δύο έχουν 
ήδη πραγματοποιηθεί (τον Ιούλιο 1997 για τις χημικές πρόδρομες ουσίες και τα 
συνθετικά ναρκωτικά· και τον Οκτώβριο 1997 για το πλύσιμο χρημάτων, τη 
δικαστική συνεργασία και τη μείωση της ζήτησης). Μία τρίτη συνεδρίαση θα 
πραγματοποιηθεί το Δεκέμβριο του 1997 με θέμα την εναλλακτική ανάπτυξη 
και την προπαρασκευή των στοιχείων μιας πολιτικής δήλωσης. Η τελευταία 
προπαρασκευαστική συνεδρίαση προγραμματίζεται για το Μάρτιο του 1998 με 
σκοπό την οριστικοποίηση όλων των εγγράφων που θα υποβληθούν στην 
UNGASS. 
Ευθυγραμμιζόμενος με την παρελθούσα πρακτική της Επιτροπής, ο στόχος της 
παρούσας Ανακοίνωσης είναι να γίνει έναρξη των συζητήσεων με αλλά και 
μεταξύ των κρατών μελών της Ευρωπαϊκής Ένωσης, ενόψει κατάστρωσης μιας 
κοινής ευρωπαϊκής πλατφόρμας για την Ειδική Σύνοδο της Γενικής 
Συνέλευσης. 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ 
ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ 
ΕΝΟΨΕΙ ΚΑΤΑΣΤΡΩΣΗΣ ΜΙΑΣ ΚΟΙΝΗΣ ΠΛΑΤΦΟΡΜΑΣ 
ΤΗΣ ΕΥΡΩΠΑΪΚΗΣ ΕΝΩΣΗΣ ΓΙΑ ΤΗΝ ΕΙΔΙΚΗ ΣΥΝΟΔΟ 
ΤΗΣ ΓΕΝΙΚΗΣ ΣΥΝΕΛΕΥΣΗΣ ΤΩΝ ΗΝΩΜΕΝΩΝ 
ΕΘΝΩΝ ΜΕ ΘΕΜΑ ΤΗ ΔΙΕΘΝΗ ΣΥΝΕΡΓΑΣΙΑ ΓΙΑ ΤΗΝ 
ΚΑΤΑΠΟΛΕΜΗΣΗ ΤΩΝ ΝΑΡΚΩΤΙΚΩΝ 
Ι. Η ΔΙΕΘΝΗΣ ΚΑΤΑΣΤΑΣΗ : ΤΑ ΝΑΡΚΩΤΙΚΑ ΣΑΝ ΜΙΑ ΕΝΤΕΙΝΟΜΕΝΗ ΚΑΙ 
ΔΑΠΑΝΗΡΗ ΔΙΕΘΝΗΣ ΑΠΕΙΛΗ 
Σήμερα, τα ναρκωτικά έχουν γίνει μία από τις κυριότερες απειλές κατά της ανθρωπότητας. Η 
ατομική και δημόσια υγεία, η κοινωνική αρμονική συμβίωση, η δημόσια ασφάλεια, η πολιτική 
σταθερότητα και η γενικότερη ασφάλεια απειλούνται συχνά από την παραγωγή, την παράνομη 
εμπορία και την κατανάλωση παράνομων ναρκωτικών. Το τεράστιο μέγεθος των αθέμιτων 
κερδών από ναρκωτικά επισκιάζει τα, οπωσδήποτε, μεγάλα ποσά εθνικών και διεθνών πόρων 
που αφιερώνονται για την πρόληψη αυτών των παράνομων δραστηριοτήτων. 
Το οικονομικό κόστος από την αθέμιτη χρήση ναρκωτικών στις χώρες του ΟΟΣΑ, 
περιλαμβανομένων των δαπανών για την εφαρμογή του νόμου, για προγράμματα πρόληψης 
και για υγειονομική περίθαλψη για ασθένειες σχετιζόμενες με τα ναρκωτικά, ανέρχεται 
σήμερα σε περίπου 120 δισεκατ. USD ανά έτος.1 Η αντίθεση με τις συνήθεις εκτιμήσεις των 
κερδών από ναρκωτικά, της τάξεως μεταξύ 300 και 500 δισεκατ. USD2, αποδεικνύει τις 
διαστάσεις του προβλήματος, ιδιαίτερα εάν ληφθεί υπόψη ότι το συνολικό ΑΕΠ της Αφρικής 
ανέρχεται σε μόλις παραπάνω από 300 δισεκατ. USD και ότι οι συνολικές παγκόσμιες ροές 
άμεσων ξένων επενδύσεων ανέρχονταν κατά μέσο όρο, στην περίοδο 1990-953, σε 245 
δισεκατ. USD. 
Το γεγονός ότι η κατάσταση δεν έχει καθόλου βελτιωθεί από τότε που η διεθνής κοινότητα 
αντιμετώπισε επίσημα το ζήτημα σε παλαιότερη Ειδική Σύνοδο της Γενικής Συνέλευσης των 
HE (UNGASS) το 1990, αποδεικνύει την ανάγκη για προσαρμογή στο μεταβαλλόμενο διεθνές 
περιβάλλον, για αξιολόγηση του αντίκτυπου των σήμερα καταβαλλόμενων προσπαθειών και 
για τη συναγωγή διδαγμάτων από την κτηθείσα μέχρι σήμερα πείρα από την ακολουθούμενη 
πολιτική. 
Από αρκετούς δείκτες εμφανίζεται ότι, παρά τα ενθαρρυντικά σημάδια, και παρόλες τις 
εμφανείς ανισότητες μεταξύ των χωρών, οι γενικότερες τάσεις έχουν ελάχιστα βελτιωθεί κατά 
τα πρόσφατα χρόνια. Ωθούμενη από μια σταθερή ζήτηση, η παραγωγή των κυριοτέρων 
αποκαλούμενων φυσικών ναρκωτικών, εξακολούθησε να αυξάνεται : η παραγωγή οπίου 
αυξήθηκε κατά 20% από το 1990 έως το 1994, ενώ η παραγωγή φύλλων κόκας 
1 UNDCP, Έκθεση για τις οικονομικές και κοινωνικές συνέπειες από την παράνομη χρήση και το εμπόριο 
ναρκωτικών, 1997 
2 UNDCP, Παγκόσμια έκθεση για τα ναρκωτικά, Oxford University Press, 1997, σ. 124 
3 Ηνωμένα Έθνη, Εγχειρίδιο στατιστικών για το εμπόριο και την ανάπτυξη, πίνακες 6.1 και 5.3 αντίστοιχα, Νέα 
Υόρκη και Γενεύη 1997 
τριπλασιάστηκε από το 1987 έως το 19944. Ταυτόχρονα, η παραγωγή συνθετικών ναρκωτικών, 
κατά κύριο λόγο στις προηγμένες οικονομίες, έχει λάβει εκρηκτικές διαστάσεις κατά την 
τελευταία δεκαετία. 
Όσον αφορά την κατανάλωση παράνομων ουσιών, δύο βασικές μεταβολές προξενούν 
ιδιαίτερη ανησυχία. Η κατανάλωση ναρκωτικών δεν αποτελεί πλέον ένα πρόβλημα που αφορά 
σχεδόν αποκλειστικά τις βιομηχανικές χώρες, αλλά γίνεται ένα σοβαρό πρόβλημα σε ορισμένο 
αριθμό αναπτυσσόμενων χωρών. Ταυτόχρονα η αξιοσημείωτη αύξηση της κατανάλωσης 
συνθετικών ναρκωτικών γίνεται επίσης μία σημαντική πηγή ανησυχιών.5 
Έτσι, ο κόσμος των ναρκωτικών έχει παγκοσμιοποιηθεί σε υψηλό βαθμό και η παλαιά 
διάκριση μεταξύ χωρών παραγωγής/εμπορίας και χωρών κατανάλωσης των ναρκωτικών 
γίνεται ολοένα πιο άτοπη. Παρά το γεγονός ότι η συζήτηση για τους λόγους του διαδεδομένου 
και έντονου χαρακτήρα των φαινομένων αυτών υπερβαίνει τα όρια της παρούσας 
Ανακοίνωσης, καμία σοβαρή προσπάθεια καταπολέμησης των ναρκωτικών δεν μπορεί να 
καταβληθεί χωρίς προηγούμενη ανάλυση ορισμένων από τις κυριότερες δυνάμεις που τα 
διαμορφώνουν. Σε τελική ανάλυση, ενώ τα ναρκωτικά πάντοτε υπήρχαν και η κατάχρηση τους 
συχνά αποτέλεσε πηγή ατομικών και οικογενειακών δραμάτων, μόνον τα τελευταία χρόνια 
έχουν αποβεί ένα μείζονος σημασίας κοινωνικό και υγειονομικό πρόβλημα. Τρεις βασικοί 
παράγοντες, που είναι όλοι σημαντικοί για την κατανόηση του προβλήματος και την 
αναζήτηση αποτελεσματικών λύσεων, φαίνεται ότι συμβάλλουν προς την κατεύθυνση αυτή. 
Πρώτον, τα τεράστια κέρδη που συνδέονται με την παράνομη παραγωγή και εμπορία 
ναρκωτικών επιτρέπουν στους προμηθευτές να ριψοκινδυνεύουν πολύ στις προσπάθειες τους 
να διατηρούν διαθέσιμα ναρκωτικά και να αξίζει έτσι να τα προμηθεύουν. Πράγματι, η νομική 
απαγόρευση των παράνομων ναρκωτικών αυξάνει την τιμή τους στη μαύρη αγορά, με 
αποτέλεσμα να καθιστά δυσχερέστερη την προμήθεια αυτών των ουσιών, και κατά συνέπεια 
να μειώνει την κατανάλωση τους. Όμως, και κατά τρόπο αρκετά παράδοξο, όχι μόνον 
4 Γραμματεία των HE, "γεωργικές πρώτες ύλες από τις οποίες λαμβάνονται τα ναρκωτικά και οι κατάλληλες 
στρατηγικές για τη μείωση τους", E/CN.7/1996/11, 1η Μαρτίου 1996 
5 Όσον αφορά την παράνομη χρήση στην Ευρώπη, η έκθεση 1997 του Ευρωπαϊκού Κέντρου Παρακολούθησης 
των Ναρκωτικών και του Εθισμού στα Ναρκωτικά (EMCDDA) παρέχει μία διαφωτιστική εικόνα των 
σημερινών τάσεων. Και τούτο παρά τις δυσχέρειες για μια τέτοια ανάλυση, που προκύπτουν τόσο από τον 
παράνομο χαρακτήρα της χρήσης ναρκωτικών όσο και από την απουσία, στην ΕΕ, εναρμονισμένων πρακτικών 
στη συλλογή στοιχείων. Τα κυριότερα πορίσματα είναι ότι, σε ολόκληρη την ΕΕ, η κάνναβις είναι το συχνότερα 
χρησιμοποιούμενο παράνομο ναρκωτικό, αν και συνήθως πρόκειται για περιστασιακή και εκ διαλείψεων χρήση 
μάλλον παρά για συχνή χρήση- επίσης, ότι στις περισσότερες χώρες οι αμφεταμίνες είναι το δεύτερο σε 
συχνότητα χρήση παράνομο ναρκωτικό και ότι από τα τέλη της δεκαετίας 1980, πολλές χώρες αναφέρουν ότι οι 
αμφεταμίνες, το ecstasy, και σε μερικές περιπτώσεις το LSD, έχουν γίνει περισσότερο δημοφιλή στη νεολαία, 
συνδεόμενα με ένα νεολαιίστικο τρόπο ζωής που περιστρέφεται γύρω από τις ντισκοτέκ και τα μεγάλα "house" 
πάρτυ· ότι τα διάφορα πληθυσμιακά στρώματα της ΕΕ έχουν δοκιμάσει σε μικρότερο ποσοστό ηρωίνη (1%) 
από το αντίστοιχο ποσοστό όλων σχεδόν των άλλων ναρκωτικών, αν και η ηρωίνη συνεχίζει να δεσπόζει στα 
στρώματα εκείνα που εντοπίζονται ότι έχουν προβλήματα σχετιζόμενα με τη χρήση ναρκωτικών, και παραμένει 
σαν μία από τις κυριότερες απειλές για τη δημόσια υγεία και ασφάλεια· ότι τα άτομα που έχουν δοκιμάσει 
κοκαΐνη (4%) είναι περισσότερα από αυτά που έχουν δοκιμάσει ηρωίνη· ότι οι συνδυασμοί ναρκωτικών, 
περιλαμβανομένων των φαρμάκων και του αλκοόλ, διαδραματίζουν ένα συνεχιζόμενο και ολοένα 
σημαντικότερο ρόλο στα προβλήματα ναρκωτικών· ότι οι πρωτεύουσες τείνουν να έχουν υψηλότερα ποσοστά 
"προβληματικής" χρήσης από τα αντίστοιχα των επαρχιακών πόλεων και υψηλότερα από τους εθνικούς μέσους 
όρους- ότι οι συναφείς κίνδυνοι για την υγεία, όπως το AIDS και η ηπατίτιδα C αποτελούν σοβαρούς δημόσιους 
κίνδυνους (στην Ευρωπαϊκή Ένωση θα πρέπει να υπάρχουν 500.000 χρήστες ναρκωτικών που έχουν μολυνθεί 
από ηπατίτιδα C και ότι η ασθένεια αυτή είναι από 50 έως 100 φορές πλέον μολυσματική από το AIDS). 
ενθαρρύνει τη χρήση άλλων περισσότερο επικίνδυνων υποκατάστατων, αλλά επίσης 
συμβάλλει στη συσσώρευση μεγάλων κερδών από το οργανωμένο έγκλημα. 
Δεύτερον, δύο κατ'επίφαση αντιτιθέμενοι παράγοντες τροφοδοτούν, κατά παράδοξο τρόπο, μία 
εκ πρώτης όψεως ακόρεστη αγορά παράνομων ναρκωτικών. Ο ένας παράγοντας είναι η 
αυξανόμενη αγοραστική δύναμη που προκύπτει από τα ανερχόμενα εισοδήματα. Ο άλλος είναι 
η αυξανόμενη κοινωνική και πολιτιστική περιθωριοποίηση, τόσο στις βιομηχανικές όσο και 
στις αναπτυσσόμενες κοινωνίες. Κατ'αυτόν τον τρόπο, ενώ τα φτωχότερα στρώματα είναι 
περισσότερο επιρρεπή να πέσουν στην παγίδα των ναρκωτικών, το φάσμα των ναρκωτικών 
καταλήγει να καλύπτει όλες τις κοινωνικές τάξεις. 
Τρίτον, οι συνεχιζόμενες βελτιώσεις από την άποψη των μεταφορών και των επικοινωνιών 
καθιστούν ευχερέστερες και φθηνότερες από ποτέ τις παραδόσεις των προϊόντων, τις 
οικονομικές συναλλαγές και το πλύσιμο χρημάτων. Η παγκοσμιοποίηση των οικονομικών 
δραστηριοτήτων και η επανάσταση του Internet που καθιστά διαθέσιμες πληροφορίες σχετικά 
με την παρασκευή και τη χρήση ναρκωτικών, αποτελούν απλώς τα πλέον πρόσφατα 
σκαλοπάτια στην πορεία αυτή. 
Π. Η ΑΝΤΙΜΕΤΩΠΙΣΗ ΤΗΣ ΔΙΕΘΝΟΥΣ ΑΠΕΙΛΗΣ 
Τόσο το μέγεθος των προβλημάτων όσο και οι αλληλεξαρτήσεις που συνδέονται με αυτό, 
επιβάλλουν την υποστήριξη των εθνικών προσπαθειών με διεθνή συνεργασία. Περαιτέρω, 
καθώς η μείωση της προσφοράς και της ζητήσεως αλληλοενισχύονται, οι κοινωνίες οφείλουν 
να επενεργήσουν ταυτόχρονα και στη ζήτηση και στην προσφορά, στην οποία τελευταία 
περιλαμβάνεται η παραγωγή και η εμπορία των παράνομων ναρκωτικών όπως και το πλύσιμο 
χρημάτων. Και στα δύο πεδία, θα πρέπει να προεξάρχει η αρχή της επιμερισμένης διεθνούς 
ευθύνης, όσον αφορά όλες τις προσπάθειες που καταβάλλονται για την αντιμετώπιση του 
ζητήματος του ελέγχου των ναρκωτικών, εφόσον θέλουμε να υπάρξει κάποια σοβαρή ελπίδα 
επιτυχίας. 
Από την άποψη αυτή, θα πρέπει να δοθεί υψηλότερη προτεραιότητα στις ακόλουθες πέντε 
οδούς προσέγγισης: 
• ενσωμάτωση των συνιστωσών του ελέγχου των ναρκωτικών σε ευρύτερες πολιτικές 
όπως η υγεία, η εκπαίδευση και η έρευνα· 
• προώθηση της βιώσιμης ανάπτυξης στην ευρύτερη έννοια της, καθώς η παραγωγή και 
εμπορία ναρκωτικών αποτελεί τη συνέπεια διαφορών που υφίστανται στη συγκριτική 
αποδοτικότητα των οικονομικών δραστηριοτήτων, και συχνά απορρέει από την 
απουσία ευκαιριών για τη σύννομη εξεύρεση απασχόλησης και απόληψη 
εισοδήματος· 
• εστίαση του ελέγχου των ναρκωτικών με βάση την άποψη, σε επίπεδο στρατηγικής, 
ότι η κατανάλωση των πλέον επικίνδυνων ναρκωτικών προκύπτει όχι μόνο από τις 
επιλογές των μεμονωμένων προσώπων, αλλά επίσης από τις κοινωνικές συνθήκες που 
περιθωριοποιούν ορισμένες κοινωνικές ομάδες· 
• ενθάρρυνση της πρωτογενούς πρόληψης, περίθαλψη και αποκατάσταση μέσω, μεταξύ 
άλλων πραγμάτων, της προληπτικής εκπαίδευσης, έρευνα επί των άμεσων και 
μακροπρόθεσμων επιπτώσεων στην ανθρώπινη υγεία, και ενημέρωση για τα 
ναρκωτικά ως πηγής ψυχικών διαταραχών 
5 
• ενίσχυση της επιβολής του νόμου με δικαστική/αστυνομική/τελωνειακή δράση προς 
την κατεύθυνση των παραγωγών και εμπόρων όπως επίσης όσον αφορά το πλύσιμο 
χρημάτων, με τρόπο που να στενεύουν τα προσδοκώμενα περιθώρια κέρδους των 
προμηθευτών ναρκωτικών και να μειώνονται έτσι οι ευκαιρίες για πλουτισμό τους. 
Για να εξασφαλιστεί ο αντίκτυπος των εν λόγω οδών προσέγγισης στην παγκόσμια κατάσταση 
των ναρκωτικών, χρειάζεται συντονισμός σε διεθνές επίπεδο όπως επίσης αμοιβαία κατανόηση 
των διακυβευόμενων θεμάτων και των μέτρων που πρέπει να ληφθούν. Στα σημεία αυτά 
ακριβώς, το σύστημα των Ηνωμένων Εθνών μπορεί να αποδειχθεί εξαιρετικά αποτελεσματικό, 
στο μέτρο που η παγκόσμια συμμετοχή μελών και οι δυνατότητες του για σύγκληση συνόδων, 
σημαίνουν ότι ευρίσκεται σε ιδιαίτερα καλή θέση για να αναλάβει ο οργανισμός αυτός το 
καθήκον αντιμετώπισης των διαμεθοριακών προβλημάτων. 
Πράγματι, εντός ακριβώς του πλαισίου των θεσμικών οργάνων των HE έχει αναπτυχθεί ένα 
corpus νομικά δεσμευτικά κειμένων. Στο πλαίσιο αυτό επίσης έχει λάβει χώρα μια διεθνής 
σύγκλιση όσον αφορά τόσο τη σημασία του προβλήματος όσο και την ευρύτερη στρατηγική 
που πρέπει να ακολουθηθεί για την καταπολέμηση των ναρκωτικών. Και τούτο παρά το 
γεγονός ότι υπάρχουν σημαντικές ασυμφωνίες μεταξύ των χωρών όσον αφορά τη σχετική 
σοβαρότητα που θα πρέπει να δοθεί στις διάφορες όψεις του προβλήματος και, συνεπώς όσον 
αφορά τις προτεραιότητες και τις μεθόδους εφαρμογής των συγκεκριμένων πολιτικών. 
ΙΠ. ΟΙ ΕΥΡΥΤΕΡΟΙ ΣΤΟΧΟΙ ΣΤΗΣ ΕΝΩΣΗΣ ΓΙΑ ΤΗ ΣΥΝΟΔΟ UNGASS 
Τα απαγορευμένα ναρκωτικά έχουν σημαντικές επιπτώσεις για τη σταθερότητα, την ασφάλεια 
και την ευημερία των χωρών και των πολιτών της Ένωσης και του κόσμου. Στο μέτρο που η 
διαφύλαξη τους αποτελεί στόχο του Χάρτη των HE, αλλά και της Συνθήκης για την 
Ευρωπαϊκή Ένωση, η Κοινότητα και τα κράτη μέλη της υπέχουν σημαντική ευθύνη για την 
εξασφάλιση της επιτυχίας της UNGASS. Τόσο οι πολίτες μας όσο και οι διεθνείς εταίροι μας 
αναμένουν από εμάς να αναλάβουμε την ευθύνη αυτή. Η έγκριση από τα Ευρωπαϊκά 
Συμβούλια, του 1995 στις Κάννες και τη Μαδρίτη και του 1996 στο Δουβλίνο, του 
προγράμματος δράσης 1990-1995 της ΕΕ για την καταπολέμηση των ναρκωτικών παρέχει την 
πολιτική νομιμοποίηση των προσδοκιών αυτών. 
Όμως, όπως σε οποιαδήποτε άλλη μείζονα διεθνή διάσκεψη, θα πρέπει να εξευρεθεί ένας 
μέσος όρος ανάμεσα στο μακρόπνοο ευχολόγιο και στις πραγματιστικές προσδοκίες. 
Πράγματι, η Ευρωπαϊκή Ένωση οφείλει να είναι ρεαλιστική ως προς το τί μπορεί να επιτευχθεί 
στη σύνοδο αυτή, καθώς δεν μπορεί να αναμένει (ακόμη και εάν το επιθυμούσε) ότι, στο 
άμεσο μέλλον, όλες οι χώρες θα θεσπίσουν και θα εφαρμόσουν τη διεξοδική νομοθεσία και τα 
μέτρα που εφαρμόζουν τα μέλη της. Αλλά ταυτόχρονα, η Ένωση οφείλει με σθένος να 
ενθαρρύνει τη διεθνή κοινότητα να εξετάσει τις σήμερα καταβαλλόμενες προσπάθειες, να 
αντιμετωπίσει τις νέες απειλές και να θέσει την επιμερισμένη ευθύνη στο επίκεντρο της 
διεθνούς πάλης κατά των ναρκωτικών. 
Τρεις είναι οι κύριοι στόχοι που πρέπει να χαρακτηρίζουν τις προσπάθειες της Ένωσης προς 
μία επιτυχή έκβαση της UNGASS : 
• η παγίωση και η εφαρμογή στην πράξη της αρχής της συνυπευθυνότητας, σύμφωνα 
με το ψήφισμα των HE που εγκαινίασε την UNGASS6 και σύμφωνα με τη δήλωση 
της Cochabamba, της ομάδας ΕΕ-Ρίο του 1995, η οποία για πρώτη φορά έκανε ρητή 
την αρχή αυτή στις εξωτερικές σχέσεις της ΕΕ· 
• να δοθεί πολιτική ώθηση σε όλα τα κράτη μέλη των HE, έτσι ώστε η καταπολέμηση 
των ναρκωτικών να αποτελεί θέμα υψηλής προτεραιότητας στη διεθνή ημερήσια 
διάταξη και αναπόσπαστο μέρος των ευρύτερων πολιτικών 
• να επιτευχθούν πρόοδοι από την άποψη της ακολουθούμενης πολιτικής σε τομείς 
στους οποίους η Ένωση έχει ήδη οριοθετήσει το ενδιαφέρον της και έχει επιδείξει 
ορισμένο βαθμό συναίνεσης. 
Το τελευταίο σημείο όσον αφορά την επίτευξη συμφωνίας επί Δηλώσεως για την πρόληψη της 
χρήσης απαγορευμένων ναρκωτικών ("Κατευθυντήριες αρχές για τη μείωση της ζήτησης 
ναρκωτικών"), η οποία θα αποτελέσει μία από τις σημαντικές καινοτομίες σε σύγκριση με τα 
συνέδρια των HE, τα οποία αντιμετωπίζουν το ζήτημα αυτό μόνο περιθωριακά. Επίσης, αυτό 
ισχύει ως προς τις νέες απειλές που προβάλλουν με τα συνθετικά ναρκωτικά. Υπάρχει ανάγκη 
να γίνουν σαφώς κατανοητές οι συνέπειες της διεθνούς συνυπευθυνότητας. Ομοίως, είναι προς 
το συμφέρον της Ένωσης να ενθαρρύνει προόδους σε πεδία της κοινοτικής αρμοδιότητας, 
ειδικότερα όσον αφορά το πλύσιμο χρημάτων και τον έλεγχο των χημικών πρόδρομων ουσιών. 
Όσον αφορά το πρώτο, είναι σημαντικό να ασκηθεί πίεση για γενικότερη αποδοχή των 40 
συστάσεων της FATF και για εντονότερη παρέμβαση στους φορολογικούς παραδείσους. Από 
την άλλη πλευρά, ο έλεγχος των πρόδρομων ουσιών έχει σημαντικές επιπτώσεις στην 
εμπορική πολιτική. Τέλος, υπάρχει ανάγκη προώθησης του ρόλου των θεσμικών οργάνων των 
HE στην πάλη κατά των ναρκωτικών και ανάγκη ενθάρρυνσης της καθολικής επικύρωσης των 
κειμένων των HE. 
Αυτή η Ειδική Σύνοδος των HE πραγματοποιείται ως μέρος μιας σειράς Διασκέψεων και 
Συνόδων Κορυφής των HE (Ρίο, Βιέννη, Κάϊρο, Πεκίνο, Κοπεγχάγη) στόχος των οποίων είναι 
η προώθηση της βιώσιμης ανάπτυξης με κέντρο τον άνθρωπο. Ο τρόπος με τον οποίο θα 
επιλυθεί το ζήτημα των ναρκωτικών πρέπει να συνάδει με τις δεσμεύσεις που έχουν αναληφθεί 
από την διεθνή κοινότητα στο πλαίσιο αυτό, ειδικότερα όσον αφορά τον πλήρη σεβασμό των 
ανθρωπίνων δικαιωμάτων και των θεμελιωδών ελευθεριών. 
IV. ΟΙ ΣΥΓΚΕΚΡΙΜΕΝΕΣ ΠΡΟΤΕΡΑΙΟΤΗΤΕΣ ΤΗΣ ΕΝΩΣΗΣ ΣΧΕΤΙΚΑ ΜΕ ΤΗΝ 
UNGASS 
Παράλληλα με την προπαρασκευαστική διαδικασία εντός των φορέων των HE, η Ένωση είναι 
και υποχρεωμένη και πρόθυμη να συζητήσει την UNGASS σε διμερείς και περιφερειακές 
συσκέψεις (περιλαμβανομένων των υπουργικών συσκέψεων της ομάδας ΕΕ-Ρίο στο Σαν 
Χοσέ, των διαλόγων EE-ASEAN και ΕΕ-ΑΚΕ, κ.λπ.) στις αρχές του 1998. Έτσι, είναι 
ιδιαίτερα σημαντικό να προσδιοριστεί από την Ένωση ένα κοινό σύνολο προτεραιοτήτων όσον 
αφορά τα κυριότερα θέματα που πρέπει να αντιμετωπιστούν από την UNGASS. 
6 Διεθνής δράση για την καταπολέμηση της χρήσης ναρκωτικών και της παράνομης παραγωγής και εμπορίας. 
Ψήφισμα 55/64 του Δεκεμβρίου 1996 
Τον Μάρτιο του 1997, όταν η CND κατάρτισε την ημερήσια διάταξη για την 
προπαρασκευαστική διαδικασία για την UNGASS, επελέγη ένας αριθμός θεμάτων προς 
συζήτηση στη διάρκεια της διαδικασίας αυτής. Σε χρονολογική σειρά τα θέματα αυτά ήταν : οι 
χημικές πρόδρομες ουσίες, τα συνθετικά ναρκωτικά, η δικαστική συνεργασία, το πλύσιμο 
χρημάτων, η εναλλακτική ανάπτυξη, η μείωση της ζήτησης. 
Η συμβολή της Ένωσης σ'αυτά, όπως και σε άλλα συναφή θέματα, θα πρέπει να εστιάζεται 
στα εξής : 
Α. Μείωση της ζήτησης 
1. Να δοθεί έμφαση στη μείωση της ζήτησης ως βασικού μέσου κάθε στρατηγικής 
καταπολέμησης των ναρκωτικών. 
2. Να υπογραμμιστεί η σχέση μεταξύ της μείωσης της ζήτησης και της κοινωνικής 
ενσωμάτωσης και συνοχής. Ειδικότερα, πρέπει να στηρίζεται σε πολιτικές που επιτρέπουν 
σε όλα τα άτομα να συμμετέχουν πλήρως στην κοινωνία και που προωθούν τις ανθρώπινες 
αξίες, μεταξύ των οποίων, για πολλούς, συμπεριλαμβάνεται μία πνευματική διάσταση. Η 
καταπολέμηση των ναρκωτικών προϋποθέτει ότι δίδεται ουσιαστική προτεραιότητα στη 
δημιουργία θέσεων απασχόλησης, ιδιαίτερα για τους νέους, στην εφαρμογή συστημάτων 
παραγωγής περισσότερο ενταγμένων στην κοινωνία, στη λειτουργία κρατικών υπηρεσιών 
στήριξης και στη δημιουργία ενός κοινωνικού περιβάλλοντος που ενισχύει τους 
οικογενειακούς δεσμούς. 
3. Να αναγνωριστεί ότι η μείωση της ζήτησης ναρκωτικών καλύπτει όλους τους τομείς 
πρόληψης, από την αποθάρρυνση της αρχικής χρήσης έως τη μείωση των αρνητικών 
επιπτώσεων που έχει η χρήση ναρκωτικών στην υγεία και στην κοινωνία. Με τον τρόπο 
αυτό, καλύπτει τομείς όπως η ενημέρωση, η εκπαίδευση, η ευαισθητοποίηση του κοινού, η 
έγκαιρη παρέμβαση, η παροχή συμβουλών, η θεραπεία, η αποκατάσταση, η πρόληψη 
υποτροπιασμού, η μεταγενέστρη φροντίδα και η επανενσωμάτωση στην κοινωνία. 
4. Να δοθεί υποστήριξη για την έρευνα σε βιολογικά, ιατρικά και κοινωνικοοικονομικά 
θέματα της χρήσης ναρκωτικών καθώς και για τις επιπτώσεις της χρήσης ναρκωτικών στην 
ανθρώπινη υγεία και στο προσδόκιμο ζωής. 
5. Να προωθηθεί η ενσωμάτωση των ανησυχιών για τα ναρκωτικά σε συγκεκριμένες 
πολιτικές, ο συντονισμός των διάφορων πολιτικών και προγραμμάτων που έχουν 
επιπτώσεις στη μείωση της ζήτησης ναρκωτικών (κυρίως έρευνα, εκπαίδευση και 
κατάρτιση, υγεία και λήψη νομικών μέτρων), και η υποστήριξη των δραστηριοτήτων 
μείωσης της ζήτησης μέσω επαρκών μέσων αξιολόγησης και εκτίμησης. 
6. Να τονωθεί η ανταλλαγή εμπειριών και πληροφοριών -λαμβάνοντας υπόψη το πολιτιστικό 
πλαίσιο και τις εκάστοτε ιδιαιτερότητες- για την καλύτερη υγεία και τις κοινωνικές 
πρωτοβουλίες. Ιδιαίτερα σημαντικές στο πλαίσιο αυτό είναι οι ανταλλαγές που βασίζονται 
στην εταιρική σχέση των τοπικών κοινοτήτων, στην ανάμειξη της κοινωνίας και στην 
ανάληψη δράσεων για τις ευπαθείς ομάδες όπως νέοι, χρήστες ναρκωτικών και πρώην 
χρήστες ναρκωτικών. 
7. Να επαναπροσδιοριστούν οι εθνικές πολιτικές υγείας, ιδιαίτερα στις αναπτυσσόμενες 
χώρες, έτσι ώστε να ενσωματωθούν θέματα μείωσης της ζήτησης ναρκωτικών στα 
σημερινά προγράμματα υγείας. 
Β. Συνθετικά ναρκωτικά 
1. Να αναγνωριστεί ότι, σε σύγκριση με άλλους τύπους ναρκωτικών και ψυχοτρόπων ουσιών, 
η εμφάνιση και ανάπτυξη νέων συνθετικών ναρκωτικών έχει καταστεί πλέον οξύ πρόβλημα 
παγκοσμίως, με ιδιαίτερες προκλήσεις: είναι εύκολα στην παραγωγή τους, η χημική δομή 
τους μεταβάλλεται συχνά και πολλοί τύποι πρόδρομων ουσιών μπορούν να 
χρησιμοποιηθούν για την παρασκευή τους. 
2. Να αναγνωριστεί ότι η κοινωνική αντίληψη περί των αποκαλούμενων "designer drugs" 
είναι πολύ "ήπια", και κατά συνέπεια δεν αντιστοιχεί στους κινδύνους που αυτά 
εμπεριέχουν και στην ευκολία με την οποία μπορούν να παρασκευαστούν. 
3. Να δοθεί έμφαση, αφενός, στην ανάγκη συγκέντρωσης συγκεκριμένων πληροφοριών για τα 
συνθετικά ναρκωτικά έτσι ώστε να αναληφθεί έρευνα, να αυξηθεί η γνώση και να 
συγκεντρωθούν στοιχεία για τις επιπτώσεις τους στην υγεία, καθώς και για τους 
κοινωνικούς, οικονομικούς και πολιτιστικούς παράγοντες που διαδραματίζουν κάποιο ρόλο 
στην κατανάλωση διεγερτικών τύπου αμφεταμίνης (ATS) και, αφετέρου, στην ανταλλαγή 
και διάδοση των πληροφοριών αυτών. Ως παράδειγμα προς υποστήριξη της πρότασης αυτής 
μπορεί να δοθεί το έργο της Ευρωπαϊκής Ένωσης στον τομέα αυτό7. 
4. Να αναγνωριστεί η ανάγκη ενίσχυσης του συστήματος ελέγχου των νέων συνθετικών 
ναρκωτικών και των πρόδρομων ουσιών τους. Η κοινή δράση που ενέκρινε το Συμβούλιο 
στις 16 Ιουνίου 1997 σχετιά με την ανταλλαγή πληροφοριών, αξιολόγηση των κινδύνων και 
τον έλεγχο των νέων συνθετικών ναρκωτικών, με σκοπό να δημιουργηθεί η βάση ελέγχου 
των νέων συνθετικών ναρκωτικών, μπορεί να αποτελέσει παράδειγμα για την αντιμετώπιση 
της ανάγκης αυτής. Με τον ίδιο τρόπο, οι περισσότερο ευέλικτοι μηχανισμοί καταχώρησης 
των ψυχοτρόπων ουσιών (κατάλογος έκτακτης ανάγκης, προσέγγιση ανάλογα με τις 
κατηγορίες) υπό εξέταση σε ορισμένα κράτη μέλη της ΕΕ, μπορούν επίσης να ληφθούν 
υπόψη. 
5. Όσον αφορά τις εκστρατείες πρόληψης, πρέπει να δοθεί έμφαση στις δράσεις που έχουν 
στόχο τους νέους, σε συμφωνία με τις προσπάθειες που καταβάλλονται στο πλαίσιο του 
κοινοτικού προγράμματος δράσης για την πρόληψη της εξάρτησης από τα ναρκωτικά. 
6. Με βάση τα προαναφερθέντα, πρέπει να εγκριθεί το σχέδιο προγράμματος δράσης για την 
καταπολέμηση της παρασκευής, διακίνησης και χρήσης ATS, που προτάθηκε κατά την 
προπαρασκευαστική συνεδρίαση της CND για την UNGASS. 
7 Ειδικότερα, οι πληροφορίες που παρέχουν τόσο η EMCDDA όσο και η Μονάδα Ναρκωτικών της Ευροπόλ 
(EDU) για τα επίπεδα κατανάλωσης και διακίνησης συνθετικών ναρκωτικών. Εξίσου σημαντικά είναι τα 
διεθνικά πιλοτικά σχέδια που υποστηρίζει η Ευρωπαϊκή Κοινότητα και στοχεύουν στη δημιουργία ενός 
συστήματος αναγνώρισης των καταναλωτικών τάσεων που επικρατούν μεταξύ των νέων, στην εκτίμηση της 
επικράτησης της χρήσης ναρκωτικών σε ειδικές περιστάσεις, όπως οι σκηνές τέκνο, και στην ανάπτυξη της 
ανταλλαγής πληροφοριών μεταξύ κρατών. Τέλος, οι προτεραιότητες της έρευνας όσον αφορά τους 
ιδιαίτερους κινδύνους που εμπεριέχουν τα συνθετικά ναρκωτικά έχουν προσδιοριστεί από την Κοινότητα σε 
τρεις τομείς: ιατρικές, φαρμακολογικές και τοξικολογικές- ψυχολογικές και κοινωνιολογικές- και, 
επιδημιολογικές και παρακολούθησης. 
Γ. Εναλλακτική ανάπτυξη 
1. Να επιβεβαιωθεί η εναλλακτική ανάπτυξη ως μέσο μετατόπισης από ένα σύστημα 
παραγωγής που βασίζεται στην παράνομη καλλιέργεια προς ένα νόμιμο σύστημα, 
λαμβάνοντας υπόψη όχι μόνο την οικονομική διάσταση αλλά, ευρύτερα, τις συνολικές 
συνθήκες διαβίωσης των ενδιαφερόμενων πληθυσμών. 
2. Να αναγνωριστεί ότι η εναλλακτική ανάπτυξη είναι κατά κύριο λόγο αρμοδιότητα των 
χωρών στις οποίες παράγονται τα παράνομα ναρκωτικά. Η εναλλακτική ανάπτυξη πρέπει να 
υποστηριχθεί μέσω της διεθνούς συνεργασίας, εφόσον παρέχονται οι εγγυήσεις ότι τα 
προγράμματα αυτά θα εξασφαλίσουν την οριστική εγκατάληψη της παράνομης 
καλλιέργειας. 
3. Να αναγνωριστεί ότι η εναλλακτική ανάπτυξη δεν είναι νοητή χωρίς να προηγηθεί διάλογος 
ανά μεμονωμένη περίπτωση μεταξύ των πληθυσμών που ενδεχομένως πλήττονται, τις 
κρατικές αρχές και, ενδεχομένως, τους διεθνείς δωρητές. Στο πλαίσιο του διαλόγου αυτού 
πρέπει να εξεταστούν επιλογές σχετικά με νέες εναλλακτικές πηγές εισοδήματος και 
απασχόλησης, καθώς και χρονοδιαγράμματα για τη μετατόπιση των οικονομικών 
δραστηριοτήτων από παράνομη σε νόμιμη παραγωγή· όλα τα θέματα αυτά προϋποθέτουν 
την αναγνώριση αποκεντρωμένων δομών και δημοκρατικής συμμετοχής. 
4. Να τονιστεί η ανάγκη για ένα αποτελεσματικό και αξιόπιστο μηχανισμό παρακολούθησης 
και επαλήθευσης, που θα βασίζεται σε κοινώς συμφωνηθέντες στόχους και επιδιώξεις, ώστε 
να εξασφαλιστεί η βιωσιμότητα της εκρίζωσης. Το σύστημα αυτό δεν πρέπει μόνο να 
υποστηρίζεται από τη διοίκηση της συγκεκριμένης χώρας αλλά παράλληλα να έχει 
εξασφαλίσει την ανάμειξη των ενδιαφερόμενων πληθυσμών μέσω των αντιπροσωπευτικών 
τους φορέων 
Δ. Χημικές πρόδρομες ουσίες 
1. Να αναγνωριστεί ότι μία προσέγγιση προσανατολισμένη αποκλειστικά στην τήρηση του 
νόμου έχει τα όρια της : η διοχέτευση των πρόδρομων ουσιών στο εμπόριο αποτελεί 
εξαίρεση στις νόμιμες εμπορικές συναλλαγές· για το λόγο αυτό, οι προσπάθειες 
αντιμετώπισης της διοχέτευσης των ουσιών αυτών πρέπει να λαμβάνει υπόψη τις νόμιμες 
ανάγκες του νόμιμου εμπορίου. Κατά συνέπεια, είναι απαραίτητη η συνεργασία με τη 
βιομηχανία. 
2. Να γίνει αποδεκτό ότι ο αποτελεσματικότερος τρόπος αντιμετώπισης της διοχέτευσης των 
πρόδρομων ουσιών στην παράνομη χρήση είναι να περιοριστεί ο διεθνής μηχανισμός 
ελέγχου των πρόδρομων ουσιών σε ένα συγκεκριμένο και περιορισμένο αριθμό χημικών 
ουσιών στο πλαίσιο ενός συστήματος που λαμβάνει υπόψη τη φύση και τα εμπορικά 
πρότυπα που ισχύουν για κάθε προϊόν. 
3. Να αναγνωριστεί ότι η διοχέτευση των πρόδρομων ουσιών στο παράνομο εμπόριο αποτελεί 
ένα τρισδιάστατο πρόβλημα, και έχουν κοινή ευθύνη οι εισαγωγείς, οι χώρες 
διαμετακόμισης και οι εξαγωγείς. Κατά συνέπεια, είναι σημαντικό να εξασφαλιστεί ότι 
λαμβάνονται τα κατάλληλα μέτρα για να αποτραπεί η διοχέτευση στο παράνομο εμπόριο σε 
παγκόσμιο επίπεδο: οι διάφορες χώρες, ιδιαίτερα οι χώρες εισαγωγής και διαμετακόμισης, 
πρέπει να συγκεντρώνουν και να ανακοινώνουν τακτικά στους εταίρους τους τις πλέον 
10 
πρόσφατες βασικές πληροφορίες που πρέπει να ανταλλάσσουν σχετικά με το εμπόριο 
πρόδρομων ουσιών από την πλευρά τους, οι χώρες εισαγωγής πρέπει να ανακοινώνουν 
έγκαιρα τις κοινοποιήσεις που προηγούνται των εξαγωγών. Σε κάθε περίπτωση που 
υπάρχουν υπόνοιες ότι μία αποστολή μπορεί να διοχετευθεί στο παράνομο εμπόριο, πρέπει 
να παρέχονται έγκαιρα πληροφορίες στις αρμόδιες αρχές των ενδιαφερόμενων χωρών έτσι 
ώστε να μπορούν να παρεμβαίνουν έγκαιρα. 
4. Πρέπει να ενθαρρυνθούν οι διμερείς συμφωνίες με τρίτες χώρες, δεδομένου ότι 
συμβάλλουν στη διάδοση πληροφοριών για την καταπολέμηση της διοχέτευσης πρόδρομων 
ουσιών στο παράνομο εμπόριο και μπορούν να χρησιμεύσουν στη διατήρηση, προώθηση 
και επέκταση του συστήματος ελέγχου των πρόδρομων ουσιών. Οι συμφωνίες αυτές, όταν 
αποτελούν τμήμα μιας περιφερειακής προσέγγισης, μπορούν να λαμβάνουν υπόψη το 
διασυνοριακό χαρακτήρα του θέματος. 
5. Με βάση τα προαναφερθέντα, πρέπει να υποστηριχθεί το"σχέδιο προγράμματος δράσης για 
τις πρόδρομες ουσίες που παρουσιάστηκε κατά την προπαρασκευαστική συνεδρίαση της 
CND του Ιουλίου 1997, εφόσον εξασφαλίζει ότι το προβλεπόμενο σύστημα ελέγχου μπορεί 
να λειτουργήσει στην πράξη και ότι προστατεύονται επαρκώς οι ευαίσθητες πληροφορίες 
κατά την ανταλλαγή δεδομένων. 
6. Όσον αφορά τις πρόδρομες ουσίες για νέα συνθετικά ναρκωτικά, κρίνεται ακατάλληλη η 
καθιέρωση ενός μηχανισμού ελέγχου παρόμοιου με αυτόν που εφαρμόζεται για τις 22 
καταχωρημένες ουσίες με τη σύμβαση της Βιέννης 1988 δεδομένου ότι οι πρόδρομες αυτές 
ουσίες εξελίσσονται ταχύτατα. Κατά συνέπεια, η επέκταση του αριθμού των ουσιών θα 
οδηγούσε μόνο στην εξασθένιση της συνολικής αποτελεσματικότητας του συστήματος 
ελέγχου των πρόδρομων ουσιών ενώ παράλληλα θα παρεμπόδιζε τη συνεργασία μεταξύ 
επιχειρηματιών και αρχών. 
7. Να γίνει μνεία στην κατάρτιση "ειδικών καταλόγων παρακολούθησης" για μη 
καταχωρημένες πρόδρομες ουσίες που χρησιμοποιούνται για την παρασκευή συνθετικών 
ναρκωτικών, υπό τον όρο ότι οι κατάλογοι αυτοί αντανακλούν τις εθνικές και περιφερειακές 
ανάγκες των συμβαλλόμενων μερών, την εξελικτική φύση των καταλόγων 
παρακολούθησης και την αρχή της συνεργασίας με τους βιομηχανικούς και εμπορικούς 
κύκλους. 
Ε. Νομιμοποίηση προσόδων από παράνομες δραστηριότητες 
1. Να αναγνωριστεί ότι τα τεράστια κέρδη αποτελούν την κινητήριο δύναμη του διεθνούς 
εμπορίου ναρκωτικών. Τα τεράστια ποσά που προκύπτουν χρησιμοποιούνται για την 
ανάπτυξη και διευκόλυνση του εμπορίου ναρκωτικών, για τη χρηματοδότηση άλλων 
εγκληματικών δραστηριοτήτων και, εφόσον νομιμοποιηθούν, επενδύονται επίσης σε υλικά 
και χρηματοοικονομικά περιουσιακά στοιχεία, σε ακίνητη περιουσία και σε άλλες νόμιμες 
επιχειρήσεις. 
2. Να γίνει αποδεκτό ότι, αντίθετα με τη συνήθη αντίληψη ότι οι οικονομικές εισροές σε μία 
χώρα είναι πάντα επιθυμητές και επωφελείς, το "βρώμικο χρήμα" υποσκάπτει την 
κοινωνική, δικαστική και πολιτική σταθερότητα ευάλωτων χωρών. Έχει επίσης επικίνδυνα 
μακροοικονομικά αποτελέσματα και μπορεί να υπονομεύσει και να καταστρέψει την 
εμπιστοσύνη στο νόμιμο χρηματοπιστωτικό τομέα. 
11 
3. Να αναγνωριστεί ότι η πρόληψη της νομιμοποίησης παράνομου χρήματος, η διώξη και η 
καταδίκη των προσώπων που νομιμοποιούν τέτοιο χρήμα καθώς και η αναζήτηση και 
κατάσχεση παράνομου χρήματος αποτελούν αναπόσπαστο τμήμα των προσπαθειών για την 
καταπολέμηση των ναρκωτικών. 
4. Να γίνει ευρύτερα αποδεκτό ότι, όπως αντανακλάται σε επίπεδο ΟΗΕ μέσω της 
συνεργασίας της UNDCP και της Υπηρεσίας για την πρόληψη του εγκλήματος και τα 
ποινικά δικαστήρια, δεν αρκεί πλέον να στοχεύεται αποκλειστικά η νομιμοποίηση 
παράνομου χρήματος που προέρχεται από τα ναρκωτικά. Η ποινικοποίηση της 
νομιμοποίησης παράνομου χρήματος προϋποθέτει την ύπαρξη ποινικού αδικήματος. Όσο 
ευρύτερη είναι η ακτίνα των ποινών, τόσο ευκολότερα διώκεται το παράνομο χρήμα και 
καθιερώνεται η αναγκαία διεθνής συνεργασία. 
5. Να γίνει έκκληση για αποφασιστική δράση εναντίον όλων των μορφών χρηματοπιστωτικών 
ή εταιρικών παραδείσων για τα παράνομα κεφάλαια. 
6. Να επιβεβαιωθεί ότι το καλύτερο μέσο για μία συνολική και αποτελεσματική διεθνή 
προσπάθεια καταπολέμησης της νομιμοποίησης παράνομων χρημάτων παραμένει η Ειδική 
Ομάδα Οικονομικής Δράσης (FATF), και ότι τα διεθνή πρότυπα που πρέπει να τηρούνται 
είναι οι 40 συστάσεις της FATF. 
ΣΤ. Διαφθορά 
1. Να αναγνωριστεί ότι η διαφθορά είναι άμεσα συνδεδεμένη με την παράνομη διακίνηση 
ναρκωτικών και με άλλες μορφές οργανωμένου εγκλήματος. Για να διεξάγουν το 
εγκληματικό τους εμπόριο, να αποφεύγουν την τιμωρία, να αποκρύπτουν τις 
δραστηριότητες τους, να ασκούν επιρροή και να νομιμοποιούν τα παράνομα κέρδη τους, οι 
έμποροι αυτοί προσφεύγουν στη διαφθορά. 
2. Να ολοκληρωθούν τα διεθνή νομικά μέσα τα οποία βρίσκονται στο στάδιο της συζήτησης 
και αφορούν το ποινικό δίκαιο, κυρίως το σχέδιο σύμβασης του ΟΟΣΑ για την 
καταπολέμηση της δωροδοκίας αλλοδαπών κρατικών λειτουργών κατά τις διεθνείς 
επιχειρηματικές συναλλαγές και το σχέδιο σύμβασης του Συμβουλίου της Ευρώπης για τη 
διαφθορά. 
3. Να αυξηθεί η ευαισθητοποίηση του κοινού και να προωθηθεί η δημόσια ηθική, καθώς και η 
εξασφάλιση κατάλληλων συνθηκών εργασίας και διαβίωσης με σκοπό την προστασία 
ευάλωτων επαγγελμάτων και θέσεων. 
4. Να διατηρηθεί ένα ρυθμιστικό περιβάλλον που εγγυάται τη μεγαλύτερη δυνατή διαφάνεια 
ενώ ταυτόχρονα είναι συνεπές με την ανάγκη για πλήρη αποτελεσματικότητα. 
Ζ. Δικαστική συνεργασία 
1. Να δοθεί έμφαση στην κύρωση, όπου κρίνεται σκόπιμο, πολυμερών συμβάσεων για την 
έκδοση και την αμοιβαία συνδρομή. 
12 
2. Να ενθαρρυνθούν οι διμερείς συνθήκες για την έκδοση και την αμοιβαία συνδρομή, 
λαμβάνοντας υπόψη τις κατευθυντήριες γραμμές που ορίζονται στις συνθήκες υποδείγματα 
του ΟΗΕ. 
3. Όσον αφορά την ανταπόκριση στις διεθνείς αιτήσεις αμοιβαίας συνδρομής οι οποίες 
αφορούν σοβαρά εγκλήματα, να δίδεται προτεραιότητα ισοδύναμη με αυτήν που παρέχεται 
σε υποθέσεις των εθνικών δικαστηρίων. 
4. Να καθιερωθούν κατάλληλοι μηχανισμοί ανταλλαγής πληροφοριών και διευκόλυνσης των 
επαφών μεταξύ των δικαστικών αρχών. 
5. Να υποστηριχθούν προγράμματα ανταλλαγών και κατάρτισης δικαστών και κρατικών 
λειτουργών που σχετίζονται με το δικαστικό σύστημα. 
Η. Ενίσχυση των Οργανώσεων του ΟΗΕ για την καταπολέμηση των ναρκωτικών 
1. Να εξασφαλιστεί ότι το θέμα της μεταρρύθμισης του ΟΗΕ στον τομέα των ναρκωτικών 
παραμένει στην τελική ημερήσια διάταξη της UNGASS όχι μόνο λόγω της αμετάκλητης 
δέσμευσης της ΕΕ για συνολική μεταρρύθμιση του ΟΗΕ αλλά επίσης και λόγω της ανάγκης 
να καταστεί το σύνολο του έργου της UNGASS αξιόπιστο, γεγονός που δεν θα μπορούσε 
να επιτευχθεί εάν τα μέλη του αποφάσιζαν για νέες δράσεις χωρίς να παράσχουν τις δομές 
και τα μέσα για την αποτελεσματική υλοποίηση τους. 
2. Να αναγνωριστεί η ανάγκη βελτίωσης της σημερινής δομής και λειτουργίας των 
Οργανώσεων του ΟΗΕ που εμπλέκονται στην καταπολέμηση των ναρκωτικών. Να 
αναγνωριστεί ότι οι προτάσεις του Γενικού Γραμματέα του ΟΗΕ για τη μεταρρύθμιση στον 
τομέα των ναρκωτικών, ακόμη και αν εφαρμοστούν,8 δεν εξετάζουν τρία σημαντικά 
σημερινά προβλήματα: το πρόβλημα της λειτουργίας της CND και της διοίκησης και της 
χρηματοδότησης της UNDCP.9 
3. Να βελτιωθούν οι μέθοδοι κατάρτισης της ημερήσιας διάταξης της CND και οι 
προπαρασκευαστικές εργασίες της Γραμματείας για τις συνεδριάσεις της εν λόγω 
υπηρεσίας. Στις εν λόγω προπαρασκευαστικές εργασίες θα πρέπει να συμμετέχουν όλες οι 
αρμόδιες Οργανώσεις του ΟΗΕ, περιλαμβανομένων ειδικευμένων υπηρεσιών, οργάνων της 
Bretton Woods και, όπου κρίνεται σκόπιμο, της κοινωνίας των πολιτών. Πρέπει επίσης να 
στοχεύουν στην διευκόλυνση της έγκρισης συστάσεων για ανάληψη δράσης, οι οποίες 
προορίζονται για τα Όργανα και τα μέλη του ΟΗΕ. Επίσης, να επιδιωχθεί βελτίωση της 
8 Μόνο δύο προτάσεις από τη συνολική δέσμη μέτρων του Γενικού Γραμματέα του ΟΗΕ που αφορούν τη 
μεταρρύθμιση του ΟΗΕ, αφορούν απευθείας τις Οργανώσεις του ΟΗΕ που ασχολούνται με τα ναρκωτικά. Μία 
από τις προτάσεις προβλέπει τη δημιουργία ενός κοινού διευθεντικού φορέα για την UNDCP και την υπηρεσία 
για την πρόληψη του εγκλήματος και τα ποινικά δικαστήρια. Η άλλη πρόταση προβλέπει τη συγχώνευση της 
CND με την Επιτροπή για την πρόληψη του εγκλήματος και τα ποινικά δικαστήρια. Η πρώτη πρόταση 
εξετάστηκε με το ψήφισμα A/RES/52/11 της Γενικής Συνέλευσης και εφαρμόζεται ήδη. Δεν είναι βέβαιο κατά 
πόσο θα εγκριθεί από τα κράτη μέλη η δεύτερη πρόταση. 
9 Το πρόβλημα της λειτουργίας της CND (ή της νέας επιτροπής που πρόκειται να δημιουργηθεί) δεν εξετάζεται 
στη δέσμη μέτρων μεταρρύθμισης του Γενικού Γραμματέα. Κατά τον ίδιο τρόπο, το πρόβλημα της διοίκησης 
της UNDCP δεν εξετάζεται καθόλου. Τέλος, η χρηματοδότηση της UNDCP δεν εξετάζεται αφ'εαυτής αλλά 
ορισμένες συστάσεις που περιέχονται στη δέσμη μέτρων, ειδικότερα όσον αφορά τη χρηματοδότηση της 
βοήθειας για την ανάπτυξη, θα μπορούσαν να ενδιαφέρουν την UNDCP. 
13 
ουσίας των συζητήσεων που διεξάγονται στο πλαίσιο της CND και να γίνεται συστηματικός 
έλεγχος της εφαρμογής των ψηφισμάτων της CND. 
4. Να υποστηριχθεί η διεθνής επιτροπή ελέγχου των ναρκωτικών (INCB), ως ο πλέον 
ενδεδειγμένος φορέας για την πρακτική εφαρμογή των συμβάσεων του ΟΗΕ για τα 
ναρκωτικά, για την ανάλυση των τάσεων που παρουσιάζει το εμπόριο ναρκωτικών και για 
τη σύνταξη συστάσεων προς τα κράτη μέλη στο πλαίσιο της CND. 
5. Να αναγνωριστεί ότι η ισχύς της CND έγκειται περισσότερο στον κανονιστικό της ρόλο 
παρά στη σημερινή της λειτουργία ως όργανο της UNDCP. Να απαιτηθεί 
αποτελεσματικότερη διοικητική δομή που θα προωθεί το διάλογο μεταξύ των 
αναπτυσσόμενων και ανεπτυγμένων κρατών και θα είναι σύμφωνη με τις σημερινές 
διοικητικές δομές άλλων ταμείων και προγραμμάτων του ΟΗΕ. Η νέα διοικητική δομή θα 
πρέπει να αποτελείται από τους κυριότερους σημερινούς δωρητές και εκπροσώπους των 
αναπτυσσόμενων χωρών/περιοχών. 
6. Να βελτιωθεί η χρηματοδότηση των δραστηριοτήτων της UNDCP έτσι ώστε να υπάρχουν 
διαθέσιμα μεγαλύτερα κεφάλαια για βασικά έργα, και με τον τρόπο αυτό να μειωθεί η 
σημερινή συγκέντρωση στις εθελοντικές συνεισφορές για τις δραστηριότητες της UNDCP. 
Ένας από τους στόχους της UNGASS πρέπει να είναι η εξεύρεση νέων μορφών 
χρηματοδότησης που θα αντανακλούν την αρχή της εταιρικής σχέσης, της κοινής ευθύνης 
και ικανότητας πληρωμής, έτσι ώστε να εξασφαλίζονται ικανοποιητικοί και προβλέψιμοι 
πόροι για τη χρηματοδότηση των δραστηριοτήτων που επιθυμεί να διεκπεραιώσει η 
UNDCP. 
V. ΣΥΜΠΕΡΑΣΜΑΤΑ 
Τις δύο τελευταίες δεκαετίες έχουν αναληφθεί συνοπτικές προσπάθειες για την αντιμετώπιση 
του προβλήματος των ναρκωτικών σε διεθνές επίπεδο. Το γεγονός ότι αναγνωρίζεται η 
σημασία τόσο της μείωσης της ζήτησης όσο και των απειλών που συνιστούν τα νέα συνθετικά 
ναρκωτικά είναι πολύ σημαντικό, ωστόσο, απομένουν πολύ περισσότερα να γίνουν. 
Αυτό που χρειάζεται περισσότερο είναι να εξασφαλιστεί η αναγνώριση των ναρκωτικών ως 
παγκόσμιου προβλήματος του οποίου η καταπολέμηση πρέπει να βασίζεται στην αρχή της 
κοινής υπευθυνότητας μεταξύ των χωρών που παράγουν, καταναλώνουν και διακινούν τα 
ναρκωτικά. 
Επιπλέον, το πρόβλημα των ναρκωτικών πρέπει να αποτελεί το κέντρο όλων των διεθνών 
συζητήσεων, είτε αυτές αφορούν τη βιώσιμη ανάπτυξη είτε θέματα ασφάλειας. Στο πλαίσιο 
αυτό, πρέπει να δοθεί προτεραιότητα σε προγράμματα που στοχεύουν στην προώθηση της 
συνεργασίας και ενθαρρύνουν την ανταπόκριση των εμπλεκόμενων χωρών, παρά σε ενέργειες 
που προϋποθέτουν μονομερή δραστηριοποίηση. 
Η μείωση τόσο της ζήτησης όσο και της προμήθειας παράνομων ναρκωτικών προϋποθέτει 
μεταβολές σε κοινωνικό επίπεδο και επίπεδο πολιτικών, οι οποίες θα εξασφαλίσουν αύξηση 
του εισοδήματος και των θέσεων απασχόλησης και, συχνότερα, μία δικαιότερη κατανομή των 
καρπών της ανάπτυξης. Η έλλειψη επαρκούς προόδου στην καταπολέμηση της φτώχειας, και 
στην δημιουργία περισσότερων ευκαιριών απασχόλησης καθώς και δικαιότερων κοινωνικών 
συνθηκών, θέματα που απασχόλησαν έντονα τη Διάσκεψη Κορυφής για την κοινωνική 
ανάπτυξη, βοηθούν στη δημιουργία περιβάλλοντος που οδηγεί στη χρήση ναρκωτικών, στην 
καλλιέργεια και τη διακίνηση παράνομων ναρκωτικών. Δεδομένου ότι, παρά τα σημαντικά 
14 
οφέλη που προέκυψαν από την παγκοσμιοποίηση της οικονομικής ανάπτυξης, οι κοινωνικές 
συνθήκες φαίνεται να επιδεινώνονται σε ορισμένες χώρες και κοινωνικές ομάδες, οι 
κυβερνήσεις πρέπει να εξασφαλίσουν ότι εξακολουθούν να υπάρχουν επιλογές για τις 
μειονεκτικές ομάδες. Η UNGASS αποτελεί μοναδική ευκαιρία για να καθοριστούν 
περισσότερο φιλόδοξοι στόχοι και να οδηγηθούν οι χώρες που παράγουν, καταναλώνουν και 
διακινούν ναρκωτικά να αντιμετωπίσουν τις πολυσύνθετες κοινές αυτές προκλήσεις. 
Κατά συνέπεια, η Επιτροπή ζητά από το Συμβούλιο, ως συμπέρασμα στην παρούσα 
ανακοίνωση: 
α) να λάβει υπόψη της παρούσα ανακοίνωση και να τη χρησιμοποιήσει ως κοινή 
πλατφόρμα για τις δηλώσεις στις οποίες θα προβούν η Κοινότητα και τα κράτη μέλη 
της κατά τη διάρκεια της ειδικής συνόδου· 
β) να λάβει υπόψη ότι η Επιτροπή θα παρουσιάσει στην UNGASS, εξ ονόματος της 
Κοινότητας, τις συμφωνηθείσες θέσεις της για τις χημικές πρόδρομες ουσίες· 
γ) να εξουσιοδοτήσει την Επιτροπή να υιοθετήσει, εξ ονόματος της Κοινότητας, στο 
πλαίσιο των αρμοδιοτήτων της και μετά από συντονισμό με τα κράτη μέλη, κάθε 
πολιτική δήλωση ή δέσμευση που θα εγκριθεί κατά την ειδική σύνοδο και θα είναι 
σύμφωνη με τις αρχές, τους στόχους και τις προτεραιότητες που τίθενται με την 
παρούσα ανακοίνωση· 
δ) να σημειώσει ότι η Επιτροπή θα βρίσκεται για το σκοπό αυτό σε στενή διαβούλευση με 
τα κράτη μέλη. 
15 
ISSN 0254-1483 
COM(97) 670 τελικό 
ΕΓΓΡΑΦΑ 
GR 05 11 10 
Αριθ. καταλόγου : CB-CO-97-688-GR-C 
ISBN 92-78-28730-Χ 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
(ο